એડીબલ કલર્સ : હોળી રમતા મોમાં રંગ જવાનું સામાન્ય થઈ ગયું છે ત્યારે આ કલર્સથી પેટમાં અલ્સર ન થાય, અને પીળા દાંત વધુ પીળા ન થાય એ માટે હવે ધુળેટીમાં લોકોને લુંટવા માટે ઇકોફ્રેન્ડલી કલર પછી એડીબલ કલર્સની રેંજ ઉપલબ્ધ કરાય. એ દિવસે કોઈનો બર્થડે હોય તો કેકનો ઉપયોગ પણ કરી શકાય. આમેય મ્હો પર કેકના છાણા થાપવાનો રીવાજ તો છે જ. વિકલ્પ રૂપે ઘેરૈયાઓ માટે મંગાવવામાં આવેલા ફાફડા, ગાંઠિયા, દાલવડા વગેરેની ચટણીથી હોળી રમી શકાય.ધ્યાન એટલું રાખવાનું કે ગમે તેટલી ઈચ્છા હોય તો પણ એડીબલના નામે દાળ, શાક, કેચપ કે અથાણાથી હોળી રમવાનું ટાળજો, નહીંતર તો ભૂખે મરશો બીજું કંઈ નહીં.